William Walsham How

William Walsham How (født 13. desember 1823 i Shrewsbury i England, død 10. august 1897) var en engelsk biskop i den anglikanske kirke.

 Liv og virke 
 Bakgrunn 
Han ble født i Shrewsbury som sønn av en advokat, og gikk på skole i Shrewsbury før han begynte på Wadham College i Oxford og University College, Durham.Durham University, page169 Han ble ordinert i 1846 og var i nesten tretti år aktiv i menighetsarbeid i Whittington i Shropshire og Oswestry. 

 Biskop 
Han avslo forfremmelser flere ganger, men hans energi og suksess gjorde ham kjent, og i 1879 ble han utnevnt til underbiskop i London med tittelen bishop of Bedford. Hans område var østkanten av London.

Der ble han en viktig inspirasjon for fornyelse av kirken. Han grunnla East London Church Fund, og fikk med seg en stor samling entusiastiske hjelpere. Han var svært populær i alle klasser. Selv var han spesielt glad i barn, og ble ofte kalt «barnas biskop».

I 1888 ble han utnevnt til biskop av Wakefield, også i nordengland fortsatte han å gjøre verdifullt arbeid. Prekene hans var rett fram, ærlige og greie. I tillegg til at han gav ut flere bind med prekesamlinger, skrev han en del poesi, som velkjente salmer som «Who is this so weak and helpless», «Lord, Thy children guide and keep» og «For All the Saints». Den sistnevnte er i dag med i Norsk Salmebok og Norsk salmebok 2013 under tittelen «For alle helgner».

I perioden 1863 til 1868 gav han ut en kommentar for de fire evengeliene, og han skrev en hjelpebok om nattverd. Denne ble utgitt av the Society for Promoting Christian Knowledge på 1890-tallet under tittelen Holy Communion, Preparation and Companion...together with the Collects, Epistles and Gospels. Boken ble utbredt, og man finner fremdeles utgaver av den. How var en viktig person i arbeidet med å utbre det åndelige livet i kirkenn, særlig til de fattige.

 Salmer 
How er representert i den amerikanske The Church Hymn book 1872Hatfield, Edwin F., editor, The Church Hymn book, New York and Chicago, USA 1872 med tre salmer: 
 «Jesus! name of wondrous love» (n. 794), 1854 
 «Soldiers of the cross, arise« (n. 1212), 1854
 «We give thee but thine own» (n. 1264),  1854;

Og i den engelske Hymns Ancient and Modern, RevisedKnight, G. H., and Dykes, J., editors, Hymns Ancient and Modern, Revised, Suffolk, UK 1950 med flere andre

 «Lord Jesus, when we stand afar» (n. 109),
 «O Jesu, thou art standing» (n. 355),
 «O my Saviour, lifted from the earth for me» (n. 360),
 «It is a thing most wonderful» (n. 435),
 «For all the Saints, who from their labours rest» (n. 527),
 «Thou art the Christ, O Lord» (n. 555),
 «To Thee, Our God, we fly» (n. 606).

 Referanser 

 Kilder 


 Eksterne lenker 


Kategori:Personer fra Shrewsbury
Kategori:Britiske salmediktere
Kategori:Engelske anglikanske biskoper
Kategori:Biskoper i Church of England